Antonello da Messina

Antoniello 'e Giovanni d'Antonio, chiammato Antonello da Messina (Messina 1430 circa - 1479), fuje nu pittore. Fonnette 'a cultura sciamminga e 'a cultura pruspètteco-munumentale taliana. 'O sujo viaggio a Venezia fuje dicisivo pe Giovanni Bellini e 'a successiva arte taliana.

 Biografìa 

Nascette dinto 1430 circa a Messina, 'a Giovanni, scalpellino. Se mparaje ll'arte probabbilmente tra Messina e Paliermo. Do 1445 ô 1455 sta a Napule addó, seconno a na testimunianza, dintâ putia do pittore Colantonio, viene a cuntatto ca pittura sciamminga, spagnola e pruvinzale.

A Antoniello viene attribbuita l'Annunciata, sarvata dinte Musìje Cìveche 'e Como, che se rifà po stile e cunugrafìa a ll'ambiente napulitano 'e gusto ciammingo e diece tavulelle cu Beate franciscane realizzate pa  pala pittata 'a Colantonio pa chiesa 'e San Lorenzo Maggiore.

'A cusiddetta Crucifissione 'e Sibiu do 1455 circa, sarvata ô Muzeul de Artà 'e Bucarest, icunugraficamente riprenne 'e Calvarje ciamminghe. Do stiss' anno ma successiva è 'a Crucifissione d'Anversa, sarbata ô Musée Royal de Beaux Arts: dinta parte bascia dâ tàvula, l'òpera è prettamente ciamminga mentre dintâ parte alta, se vede 'a canuscenza do spazzio 'e ll'arte taliana.

Do 1457 è 'a primma cummissione comme mastro: nu gunfalone pe na cunfraternità 'e Reggio Calabbria. Do 1460 ô 1465 se trova a Messina. Dintô 1460 circa ce viene attribbuita ll'esecuzzione da cusiddetta  Madonna Salting, addó se védono pure ll'influsse 'e ll'òpera 'e Piero della Francesca. 'E ddoje tavulelle 'e Reggio Calabbria Abramo servito dagli angeli e San Girolamo penitente songo do periodo doppo 'o 1460.

Nfra 'o 1465 e 'o 1470 circa realizza 'o Ritratto d'ommo do Musejo Mandralisca 'e Cefalù. Dinte ritratte Antonello, a differenza d' ate taliane, che utilizzàvano 'a posa 'e prufilo, adotta 'a pusizzione a tre quarte, tipicamente ciamminga, che permette n'anàlese fìsica e psiculòggeca cchiù minuta.

O schema cumpusitivo 'e stu ritratto vene pigliato sempre dinte ritratte successive: 'o persunaggio è nzetato dint' a nu sfunno scuro co busto tagliato sotte spalle, testa furriata verso destra mentre ll'uocchie, ô cuntrario, songo fisse ncoppa chille do spettatore, 'a luce illùmina 'o lato destro da faccia mentre 'o lato senisto sta dint' a ll'ombra. Dinte ritratte successive mette sempe nu zòcculo 'e màrmoro 'e sotto cu nu cartelluzzo pittiato ca firma e 'a data.

Dinto 1470 circa sta a Venezzia addó viene 'n cuntatto c''a pittura 'e Giovanni Bellini. 'O Salvador Mundi è 'a soja primma òpera firmata e datata: Mille simo quatricentessimo sexstage/simo quinto viije Indi antonellus/messaneus me pinxi, ma cchiù probabilmente 'o facette dintô 1470.

Turnato a Sicilia, pitta 'o Polittico 'e san Gregorio. Do 1474 è l'''Annunciazione dû Musejo Bellomo 'e Sarausa, addó 'o spazzio nun è aunificato p''a pruspettiva, ma 'a na fina graduazzione 'e luce.

Do stisso anno è 'o San Girolamo dinto studio, sarvato â National Gallery 'e Londra.

Dinto 1475 accumencia ll'ato piriodo venezziano nzina a ll'autunno do 1476. Studia 'a fiùra umana sia pe quanto riguarda ll'anatumìa che ll'espressivitate, derivate da sperienza belliniana e pierfrancescana.

Do 1475 è lEcce Homo do Collegio Alberoni 'e Piacenza firmato e datato: 1473 Antonellus Messaneus me pinxit. Do stisso anno songo: 'A Crucifissione da National Gallery 'e Londra, firmata e datata: 1475/antonellus messaneus/me pinxit; 'o Ritratto d'uommene da National Gallery 'e Londra; 'a Pietà do Musejo Correr; 'o Ritratto d'uommo, chiammato 'O Cunnuttiero ca sta 'int'ô Louvre; 'o Ritratto d'uommene da Gallerìa Borghese  e la Madonna col Bambino da National Gallery 'e Washington.

Nfra 'o 1475 e 'o 1476 pittaje 'a Pala 'e san Cassiano, mo a Vienna, òpera mutilata 'e cui rèsteno 'a Vèrgene ncoppo trono e quatto sante a miezo busto.

Nfra 'o 1475 e 'o 1478 pittaje 'a Pietà do Musejo d'ô Prado.
Do 1476 (chiù o meno) è 'o San Sebastiano'e Dresda.

Nfra 'o 1476 e 'o 1478 fa 'o Cristo â culonna do Louvre. Aroppo ca riturnaje a Sicilia, fa dintô 1476 ll'Annunziata'e Palermo cugliuta dintô mumento ca l'àngelo se nne jeva. Murette a Messina dinto 1479.

'E libbre ca parlano d'isso
AA.VV., Antonello a Napoli, Milano 2001.
AA.VV., Antonello da Messina, catalogo da mostra ca se tenette a Messina, 1981.
C. Acidini e A. Paolucci, Antonello agli Uffizi, Firenze 2002.
G. Barbera, Antonello da Messina, Milano 1998.
R. Cassanelli, La bottega dell’artista tra Medio Evo e Rinascimento, Milano 1998.
F. Sricchia Santoro, Antonello e l’Europa, Milano 1986.
S. Tramontana, Antonello e la sua città'', Palermo 1999.

 Ati pruggette 

Categurìa:Pitture taliane